alexandrainst/scandi-wiki huggingface dataset:
Kumla kirke (Östergötland)

Kumla kirke (svensk: Kumla kyrka) er en kalksteinkirke, bygget på 1100-tallet. Den ligger ved sjøen Tåkern i Kumla socken i Mjölby kommune i Östergötland, Sverige.

Eksterne lenker
 Kulturhistorisk inventering av kyrkobyggnader och kyrkomiljöer iLinköpings stift 2005

Svenska kyrkans kirkebygninger i Sverige
Tidligere katolske kirker i Sverige
Religiøse bygninger fra 1100-tallet
Mjölby kommune
One Tail, One Head

One Tail, One Head var et black metal-band fra Trondheim.

Medlemmer
Åsli - gitarist
Afgrundsprofet - vokalist
Tylden - bassist
Sundli - trommeslager

Diskografi
One Tail, One Head, Demo 2008  
Demo II, Demo 2008    
One Tail, One Head, EP 2011    
Tandava, EP 2011 
Firebirds b/w Prowess, single 2017
Worlds Open, Worlds Collide 2018

Eksterne lenker 
 
 
 

Norske black metal-band
Kollmyr skole

Kollmyr skole er en barneskole i Skien kommune med klasser fra 1. til 7. trinn.

Skolen ble åpnet i 1981 og ligger på vestre Gulset, plassert med Gulsethallen og Skiens vestmark som nærmeste nabo. Elevene tilhører Gulset ungdomsskole.

Referanser

Barneskoler i Vestfold og Telemark‎
Skoler i Skien
Stigeråsen skole

Stigeråsen skole er en barneskole i Skien kommune med klasser fra 1. til 7. trinn, fordelt på ca 300 elever.

Beliggenhet og omgivelser
Skolen ligger på den nordre/midtre delen av Gulset med kort gåavstand til Gulsetsenteret, Gulset kirke og Gulset ungdomsskole. På skolens område ble det anlagt skøytebane i 1981 som i 1983 ble utvidet til tre håndballbaner. Det ble satt opp mange nye lekeapparater i skolegården i 1998 og en ballbinge i 2006. Skolen ligger også tett inntil en stor gresslette som brukes som fotballbane. Elevene tilhører Gulset ungdomsskole.

Historie
Skolens første byggetrinn stod ferdig i august 1974 og ble da drevet i fellesskap med det som da var Gulset skole, senere Strømdal skole. Skolen ble offisielt innviet i desember 1977 da andre byggetrinn stod ferdig, herunder gymsalen. Samtidig ble Stigeråsen skole skilt ut som en egen skolekrets. Tredje byggetrinn var klart til skolestart 1997 og skolen fikk da sin nåværende form.

Referanser

Barneskoler i Vestfold og Telemark‎
Skoler i Skien
Kjørbekkhøgda skole

Kjørbekkhøgda skole er en barneskole i Skien kommune med klasser fra 1. til 7. trinn, fordelt på ca. 220 elever. Skolen ble grunnlagt i 1959.

Beliggenhet og omgivelser
Skolen ligger midt i boligområdet på Kjørbekk, med kort avstand til industriområdet der. Skolen har både ballbinge, et klatreapparat og en "egen skog" med hinderløype på baksiden. Skogen benyttes særlig av skolefritidsordningen. Skolen har også en egen gymsal.

Referanser

Barneskoler i Vestfold og Telemark‎
Skoler i Skien
Skotfoss oppvekstsenter

Skotfoss oppvekstsenter består av en barneskole, en barnehage og en helsestasjon i bydelen Skotfoss i Skien kommune.

Skolen har syv klasser fordelt på 128 elever fra 1. til 7. klasse, og ligger rett ved Skotfoss kirke og Telemarkskanalen. Fra høsten 2016 tilhører elevene Gulset ungdomsskole.

Referanser

Barneskoler i Vestfold og Telemark‎
Skoler i Skien
Bratsbergkleiva skole

Bratsbergkleiva skole er en barneskole i Skien kommune med klasser fra 1. til 7. trinn, fordelt på ca. 370 elever.

Skolen er den eldste i Skien kommune. Bygget stod ferdig i 1911 og ble påbygget med anneks, seks nye klasserom og festsal i 1956. Skolen ligger rett øst for sentrum av Skien by, rett ved Snipetorp.

Referanser

Barneskoler i Vestfold og Telemark‎
Skoler i Skien
Venstøp skole

Venstøp skole er en barneskole i Skien kommune med klasser fra 1. til 7. trinn, med totalt ca. 290 elever.

Skolen ble bygget i 1959 og har etter dette blitt utvidet 3 ganger; i 1967, 1994 og 2000. Tidligere lå det 3 grendeskoler (Fossum, Tufte og Ås) for 1.-3. trinn i kretsen og Venstøp skole var kun skole for 4.-6. trinn. Høsten 1994 ble de tre småskolene lagt ned og alle elevene ble samlet på Venstøp skole.

Rektorer 
 1994-2006: Solveig Hvidsten Dahl
 Lill Heidi Elvenes Heldal

Referanser

Barneskoler i Vestfold og Telemark‎
Skoler i Skien
Stevan Pletikosić

Stevan Pletikosić (født 14. mars 1972 i Kragujevac) er en serbisk skytter. Han tok bronse i 50 meter rifle, liggende under Sommer-OL 1992 i Barcelona, Spania.

OL-medaljer 
 1992  Barcelona  Bronse i 50 meter rifle, liggende

Eksterne lenker 
 

Serbiske skyttere
Olympiske bronsemedaljevinnere
Medaljevinnere under Sommer-OL 1992
Uavhengige deltakere under Sommer-OL 1992
Skyttere under Sommer-OL 1992
Deltakere for Jugoslavia under Sommer-OL 1996
Skyttere under Sommer-OL 1996
Deltakere for Jugoslavia under Sommer-OL 2000
Skyttere under Sommer-OL 2000
Deltakere for Serbia og Montenegro under Sommer-OL 2004
Skyttere under Sommer-OL 2004
Deltakere for Serbia under Sommer-OL 2008
Skyttere under Sommer-OL 2008
Deltakere under Europalekene 2015
Deltakere for Serbia under Sommer-OL 2016
Skyttere under Sommer-OL 2016
Personer fra Kragujevac
Olympiske medaljevinnere i skyting
Kognitiv bias

Et kognitivt bias er et systematisk avvik fra hva som ville vært mest rasjonelle oppfatning, vurdering og beslutning. Kognitive bias er psykologiske tankefeil som oppstår fordi hjernen må forenkle når den sorterer og tolker informasjon. Kognitive bias skyldes ofte at en må handle spontant basert på intuisjon, for å lete etter mening og mønster hvor det ofte ikke finnes, eller for å velge hvordan handle i en overflod av informasjon. Kognitive bias fører til en tilbøyelighet til å tolke vekk informasjon som er i strid med ens eksisterende virkelighetsoppfattelse i stedet for å endre mening.  

Psykologene Kahneman og Tversky har gitt banebrytende bidrag til våre kunnskaper om slike skjevheter. Innsikten i kognitive bias kan påvirke økonomiske beslutninger i tilsynelatende irrasjonell retning har gitt opphav til forskningsfeltet atferdsøkonomi.

Litteratur 
Kahneman, D. (2012). Thinking, Fast and Slow ISBN 978-0374275631 På norsk som «Tenke fort og langsomt» Pax forlag ISBN 978-82-530-3552-9

Eksterne lenker  
 psykologisk.no Artikler i kategorien kognitiv bias

Kognitiv bias
Kritisk tenkning
Buer skole

Buer skole er også et tidligere navn på Vesterøy skole i Sandefjord.

Buer skole er en barneskole i Skien kommune. Skolen er en «to-parallell» barneskole med ca. 310 elever og 39 ansatte.

Skolen ligger på Ballestadhøgda øst i Skien, og skolekretsen strekker seg til kommunegrensa mot Porsgrunn.

Skolens rektor per 2022 er Heidi Vidvei.

Referanser

Barneskoler i Vestfold og Telemark‎
Skoler i Skien
Melum skole

Melum skole er en barneskole i Skien kommune.

Skolens elever er organisert i fire grupper; trinn 1, trinn 2 og 3, trinn 4 og 5, og trinn 6 og 7. Det er i overkant av 50 elever og 5 lærere på skolen.

Melum skole har flere ganger vært vedtatt nedlagt og/eller slått sammen med andre skoler, men etter store protester og lokalt engasjement ble den likevel stående som egen skole. Kommunen valgte i stedet, i samarbeid med lokale snekkere, å satse på en større på- og ombygging i 2010-2011, og flyttet skolens administrative del under Åfoss skole. Det nye skolebygget ble offisielt åpnet i november 2011.

Referanser

Barneskoler i Vestfold og Telemark‎
Skoler i Skien
Sælen kirke

Sælen kirke er en av tre kirker i Fyllingsdalen. Den ble bygget i 2001, etter en arkitektkonkurranse i 1998.

Kirkerommet har adkomst fra vest mot øst og er organisert som en prosesjonskirke. Sideskipene og galleriet henger sammen med orgelgalleriet på vestveggen.

Alterveggen har en integrert kunstnerisk dekor utført av Søren Ubisch.

Kirken er 1550 kvadratmeter og er bygget i mur.
Bygget fikk en av fire murverkspriser Bergen og omegn murverkspriser delte ut i 2003. Kirken ble også presentert i MUR 2-2003

Eksterne lenker 
 Sælen menighet 
 
 Kunsthistorie.com — Sælen kirke
 Bergen byleksikon
 Arkitektgruppen Lille Frøen
 DIS Norge

Kirker i Bergen
Kirker i Fana prosti
Fyllingsdalen
Norske kirker fra 2001
Opera Nordfjord

Opera Nordfjord  er et operaselskap på Nordfjordeid som ble opprettet i 1998. Operaen har flere produksjoner i løpet av året. I 2012 er hovedproduksjonen Madama Butterfly. Siden 2009 har operaselskapet holdt til i Operahuset Nordfjord.

Eksterne lenker
 Opera Nordfjord
 Operahuset Nordfjord

Kultur i Vestland
Kultur i Stad
Operahuset Nordfjord

Operahuset Nordfjord er et opera- og kulturhus på Nordfjordeid. Operahuset ble ferdigstilt i 2009 og er tilknyttet Eid videregående skole. Bygget huser operaselskapet Opera Nordfjord. I bygget finnes også kinosal og kommunalt bibliotek.

Eksterne lenker
 Operahuset Nordfjord

Kultur i Stad
Byggverk i Stad
Operahus i Norge
Winner Anacona

Winner Andrew Anacona Gomez (født 11. august 1988 i Tunja) er en colombiansk profesjonell landeveissyklisk og banesyklist. Han sykler for Arkéa-Samsic. Han har vært profesjonell rytter siden 2012. 

Han er oppkalt etter syklistene Peter Winnen og Andrew Hampsten, men på grunn av en feil ble det første navnet Winner, ikke Winnen.

Meritter 

2006
 Nasjonal mester Banesykling, Lagsprint Junior
 Nasjonal mester Banesykling, Poengritt Junior
 Nasjonal mester Tempo, Junior
2010
Trofeo Matteotti, U23 
2011
2.-plass sammenlagt + 5. etappe, Baby Giro
2014
9. etappe, Vuelta a España
3.-plass sammenlagt, Tour of Utah

Referanser

Eksterne lenker 
 
 

Colombianske syklister
Personer fra Boyacá
Nyrud

Nyrud er et byområde i Mosjøen. Det består stort sett av tyngre næringer og lettindustri. Videre finnes skole- og boligområdet Kippermoen, boligområdet Trudvang og næringsområdet Mo.

Informasjon 
Nyrud er i hovedsak et område for tyngre næringer og lettindustri. Helgelandskraft har sitt hovedkontor der.

Vest og sørvest for Nyrud ligger Mo og blant annet Helgelandssykehuset, avdeling Mosjøen, tidligere Nord-Norges Salgslag og Elveparken.

Sør og sørøst for Nyrud ligger Kippermoen. Der ligger byens ungdomsskole, Kippermoen ungdomsskole, og Mosjøen vidergående skole, avdeling Kippermoen (yrkesfag). I dette området ligger også Kippermoen Idrettspark, et utstrakt frilufts- og treningsområde som foruten Mosjøhallen omfatter fotballbaner med ekte og kunstig gress, fotballøkke, løpebane og fasiliteter for tennis, badminton og kurvball.

Sør for Mo og Kippermoen ligger Trudvang, også kjent som Helvete. Trudvang ligger på sin side nord for Olderskog.

Galleri

Se også 
 Mosjøen

Byområder i Mosjøen
Halden Golfklubb

Halden Golfklubb er en golfklubb ved Fredriksten festning på Risum i Halden. Klubben ble opprettet i 1990, og banen åpnet med ni hull i 1996. I 2004 var banen ferdig utvidet til 18 hull.

Referanser

Eksterne lenker
 

Golfbaner i Norge
Etableringer i 1990
Løken skole (Nannestad)

Løken skole er en tidligere barneskole i Holter i Nannestad. Skolen ble nedlagt i 2005, da Eltonåsen skole åpnet. Senere er deler av skolen brukt som lokaler for frivillige organisasjoner i Holter. Den eldste skolebygningen ble revet i 2012.

Referanser

Eksterne lenker 
 

Tidligere utdanningsinstitusjoner i Viken
Skoler i Nannestad
Flyværtjeneste

Flyværtjeneste er den delen av flysikringstjenesten som gjelder innretninger og tjenester som forsyner luftfartøy med værvarsler, værrapporter og værobservasjoner, samt eventuelle andre meteorologiske opplysninger og data for flygeformål.

I Norge er Meteorologisk institutt faglig ansvarlig for både den sivile og den militære flyværtjenesten.

Eksterne lenker
Meteorologisk institutt - Flyværtjenesten

Luftfart
Meteorologi
Meteorologisk institutt
Leonel Manzano

Leonel Manzano (født 12. september 1984 i Dolores Hidalgo i Guanajuato) er en meksikanskfødt mellomdistanseløper som nå representerer USA, som fikk sølv på 1500 meter ved sommer-OL 2012.

Bakgrunn 
Manzano ble født i Dolores Hidalgo, sentralt i Mexico, men familien flyttet til Texas i USA da han var fire år gammel. Der vokste han opp i Granite Shoals, som ligger midt i Texas, og gikk ved Marble Falls High School. Der vant han ni Texas 4A-mesterskap i friidrett og terrengløp. Senere gikk han til University of Texas, der han ble NCAA-mester fire ganger; på 1500 meter utendørs i 2005 og 2008, og på en mile innendørs i 2005 og 2007. I 2008 ble han kåret til USTFCCCA Athlete of the Year. 

Han har statsborgerskap fra både Mexico og USA.

Karriere på nasjonalt nivå  
Ved USA-mesterskapet utendørs har han mange gode plasseringer på 1500 meter: 
 2012: Gull
 2011: Bronse
 2010: Sølv
 2009: Sølv
 2008: Sølv
 2007: Sølv
 2006: Bronse

Også innendørs har han oppnådd gode resultater:
 2012: Gull
 2010: Gull

Karriere på internasjonalt nivå  
Tre uker etter sitt siste collegestevne kvalifiserte han seg til sommer-OL 2008, ved å komme på andreplass ved USAs uttakningsstevne (United States Olympic Trials). I OL kom han til semifinalen, men ble der slått ut med 11.-plass i sin semifinale.

Hans internasjonale gjennombrudd kom i 2009-sesongen, der han nådde finalen på 1500 meter ved VM i friidrett 2009. Han vant løpene ved Reebok Grand Prix in New York og British Grand Prix, og kom på andreplass ved IAAF World Athletics Final, London Grand Prix og Rieti Meeting.

I 2010 deltok han i Diamond League, der han sanket 6 Diamond League-poeng gjennom sesongen, og kom på tredjeplass totalt på 1500 meter. I løpet av en treukersperiode i slutten av august satte han ny personlig rekord på både en mile (3:50,64), 800 meter (1:44,56) og 1500 meter (3:32,37). Han ble tatt ut til å representere Amerika ved Verdenscupen i friidrett, der han fikk bronse, bak Amine Laâlou og Mekonnen Gebremedhin. 2011-sesongen var preget av skader, og ga ingen internasjonale plasseringer. 

Manzano var skadefri igjen i 2012, og vant 1500 meter både ved USA-mesterskapet i friidrett innendørs og USAs OL-uttak, som også telte som USA-mesterskapet i friidrett utendørs. Med det ble han tatt ut til sommer-OL 2012 i London. Der løp han på sesongbestenotering i finalen, med tiden 3:34,79, og fikk med det andreplass bak Taoufik Makhloufi. Han bar både det meksikanske flagget og USAs flagg da han løp æresrunden sin i OL.

Referanser

Eksterne lenker 
 
 

Personer fra USA født i Mexico
Meksikanske mellomdistanseløpere
Mellomdistanseløpere fra USA
Medaljevinnere under Sommer-OL 2012
Olympiske sølvmedaljevinnere for USA
Deltakere for USA under Sommer-OL 2012
Friidrettsutøvere under Sommer-OL 2012
Deltakere for USA under VM i friidrett 2015
USA-mestere i friidrett
Deltakere for USA under Stafett-VM i friidrett 2014
Lindiwe Sisulu

Lindiwe Nonceba Sisulu (født 10. mai 1954) er en sørafrikansk politiker.

Hun er datter av Walter Sisulu og Albertina Sisulu.

Hun har en master of arts-grad i historie fra University of York. Temaet for hovedoppgaven var «Women at Work and Liberation Struggle in South Africa».

Hun var arrestert for politisk aktivitet i 1975 til 1976 og drev senere med undergrunnsarbeid en periode. I 1980-årene hadde hun hovedsakelig forskjellige undervisningsposisjoner innen historie i Swaziland og andre afrikanske land.

Hun returnerte til Sør-Afrika i 1990 og begynte å jobbe for Jacob Zuma og hadde senere andre stillinger innen administrasjon og politkk. Hun har vært medlem av det sørafrikanske parlamentet siden 1994. Hun ble boligminister i 2004, deretter forsvarsminister (2009-2012), minister for offentlig service og administrasjon (2012-2014) og såkalt Minister of Human Settlements (fra 2014).

Referanser 

Personer fra Johannesburg
Sørafrikanske politikere
Antiapartheid-aktivister
Sørafrikanske aktivister
Xhosa-personer
Nippon Karateklubb

Nippon Karateklubb er en karateklubb fra Drammen innen stilarten Shotokan. Klubben ble stiftet i 1978, og arrangerte NM i Karate i 2012. Klubbens leder (2016) er Arnt H Larsen-Yttergård.

Stilart og organisasjoner 
Nippon KK trener Shotokan Karate etter retningslinjer fra Richard Amos sensei, 8.dan WTKO. Klubben er tilsluttet WTKO gjennom Norges Shotokanforbund.

Klubben er også tilslutten Norges Kampsportforbund via Norges Idrettsforbund.

Klubben tilbyr også trening i Ryukyu Kobujutsu (tradisjonell våpentrening), som undervist av Julian Mead sensei, 7.dan.

Trenere (2020)

Sensei Sven Dårflot, 4. dan
Sensei Arve Strøm, 2. dan
Sensei Sofie Hansen, 2. dan
Atle Sundbye, 1. dan
Torunn Fredriksen, 1.dan
Christian Svenningsen, 1.dan

Referanser
Nippon Karateklubb hjemmeside

Nippon Karateklubb på Facebook

Norges Shotokanforbund

World Traditional Karate Association 

Ryukyu Kobujutsu Association GB

Norges Kampsportforbund

Shotokan på Wikipedia

Karateklubber i Norge
Ola-boka

Ola-boka egentlig En Odelsmands Tanker om Norges nærværende Forfatning tillige med en Samtale indeholdende Veiledning for Bønder til en riktigere Fremgangsmaade ved Udkaarelsen av Valgmænd og Repræsentanter var et politisk agitasjonsskrift utgitt i Christiania i 1830. Forfattet var John Neergaard (1795 – 1885), stortingsmann og Lensmann i Øre herred, Nordmøre.

Ola-boka ble første gang trykt i ukeskriftet Nyeste Skilderie af Christiania og Stockholm, senere trykket av Johan Jørgen Krohn som bok på 32 sider. John Gundersen Neergaard dro som den første i landet rundt på politiske agitasjonsreiser der han blant annet delte ut «Ola-boka». Boka er formet som en samtale mellom bonden Ola, en bymann og en bergverksbetjent på den ene siden, og en klokker som forsvarer embetsstanden på den andre.

Nergaard ble valgt til Stortinget i 1833, det såkalte «Bondestortinget» hvor det for første gang var valgt inn flere bønder enn embetsmenn.

Referanser 

Bøker fra 1830
Svanfjell-ulykken

Svanfjell-ulykken var en flyulykke som hendte natt til 20. mars 1966, da et amerikansk Hercules-fly styrtet i Svanfjell-området i Tranøy kommune på Senja. Hele mannskapet på 7 omkom.

Flyet, av typen C-130B Hercules, var bygd i 1961 og tilhørte det amerikanske luftforsvarets 313th Tactical Carrier Wing ved Forbes Air Force Base i Kansas. Det kom fra Évreux i Frankrike, og var etter en mellomlanding på Gardermoen på vei til Bardufoss for å hente italienske soldater som hadde deltatt i øvelsen «Winter Express 66». Under nedstigning til Bardufoss feiloppfattet mannskapet på flyet høydeklareringen fra flytårnet på Bardufoss, og flyet styrtet nær toppen av det 807 meter høye Første Svanfjell rundt klokka 01.30. Da ulykken skjedde, var det rundt 0 °C og snøbyger i området.

Det ble brukt skipatruljer og helikopter under letingen etter flyet. Dårlig vær gjorde at flyet først ble funnet ved helikoptersøk klokka 05.45 dagen etter styrten, etter 28 timers leting. Lederen for redningsaksjonen var daværende løytnant William Engseth, senere politiker og idrettspresident. Halen av flyet ble funnet like nedenfor toppen av Første Svanfjell, mens cockpiten og andre vrakrester ble funnet i skråningen ned mot et lite vann på den andre siden av fjellet.

De omkomne måtte graves ut av snøen i fjellet. Fem offiserer og to menige omkom i ulykken, alle amerikanske statsborgere. De største vrakdelene ble fjernet noen år etter ulykken, men mange mindre deler ligger fremdeles (pr. 2012) igjen i fjellet. I 2009 ble det på toppen av Første Svanfjell satt opp ei informasjonstavle om ulykken.

Flystyrten i Svanfjell har mange likhetstrekk med flyulykken på Kebnekaise i mars 2012.

Se også
Liste over flyulykker i Norge

Kilder
Troms Folkeblad: Hercules-styrt under øvelse (17. mars 2012, besøkt 22. august 2012)
NRK: – Da jeg hørte om flystyrten i mars, tenkte jeg umiddelbart på Svanfjell (22. august 2012, besøkt samme dag)
Troms Folkeblad: Styrtet på Senja (galleri med bilder av avisartikler om ulykken fra flere aviser, besøkt 22. august 2012)
Luftfartshistorie: C-130 havari Senja (besøkt 22. august 2012)

Flyulykker i Norge
Flyulykker i 1966
Transport i Troms og Finnmark
Senja kommunes historie
Ulykker og hendelser med fly fra United States Air Force
Ulykker og hendelser med Lockheed Hercules
Svend Foyns arbeiderboliger

Svend Foyns arbeiderboliger er en bygård i Tønsberg i Vestfold. Bygningene ble oppført i etapper fra 1850-tallet. De ble reist av skipsrederen Svend Foyn for folk som var ansatt hos ham. Arbeiderboligene er et fredet kulturminne.

Historikk

Den eldste bygningen mot gata, Nedre gård, ble oppført i 1857, den andre innenfor gårdsplassen, Øvre gård, seinest i 1865. Østre sidebygning (mot Gunnarsbøparken) antas å ha tilhørt første byggetrinn, mens den gule tverrbygningen mot Svend Foyns gate ble oppført noe etter 1870.

Bygningene inneholdt opprinnelig 2- og 1-roms leiligheter. Her bodde på det meste om lag 300 mennesker. Det var enkelt, praktisk og billig. Her var også barnehage, eller «barneasyl» som det ble kalt den gang, slik at foreldre som var opptatt av å arbeide, hadde et trygt sted for barna.

Arbeiderboligene ble bygd fordi Svend Foyn (1809–1894), skipsreder og grunnlegger av den moderne hvalfangsten, var opptatt av at hans arbeidere og deres familier skulle ha akseptable boligforhold. Svend Foyn var pioner på området sosial boligbygging for sjøfolk.

Bygningene brukes stadig til boligformål og er i dag organisert som et borettslag med navn Svend Foyns arbeiderboliger. 
|}

Referanser

Kilder 
Arne Odd Johnsen: Den moderne hvalfangstens historie. Bind I. Oslo 1959.

Eksterne lenker
 
 www.vestviken24.no 30. oktober 2016: Svend Foyn var viktig for mer enn hvalfangsten

Tønsbergs historie
Næringsliv i Tønsberg
Byggverk i Tønsberg
Arbeiderboliger
Fredete byggverk i Vestfold og Telemark
Kulturminner i Tønsberg
Byggverk fullført i 1850
1850 i Norge
Halle mølle

Halle Mølle er et bygdemuseum og bygdetun som ligger ved utløpet fra Hallevannet i Vestfold.

Adkomst til stedet fra Larvik skjer via fylkesvei 302 mot Helgeroa/Nevlunghavn. Området består av flere restaurerte bygninger, og man kan se spor av virksomhet mange hundre år tilbake.

Bygdetunet består av «Møllerstua», som er det gamle våningshuset fra 1749, møllebygningen fra 1880, smie fra 1850, sagmesterboligen og tre uthus. Følgende er hentet fra I.C. Rambergs Boken om Eidanger, del 2, og forteller litt om at det var gode forhold i Halle-Bergselva for mange hundre år siden:

Fra 1982 har bygningene vært eiet av Brunlanes Historielag, og det er samlet gjenstander fra gamle Brunlanes kommune (nå Larvik kommune), som er utstilt på museet.

Referanser

Eksterne lenker
 Brunlanes historielags hjemmesider

Byggverk i Larvik
Museer i Vestfold og Telemark
Møller
NM i rock

NM i rock var en talentkonkurranse for norske artister og band, arrangert av impresario Tore Lande fra 1979.

Historie 
Tore Lande hadde fra 1973 arrangert Trøndersk Mesterskap men så etter hvert for seg en større og mer moden konkurranse. Han var primus motor for NM i rock i årevis og sto også bak 2000-tallets GBOB - Global Battle Of the Bands.

Organisering 

NM i rock ble organisert gjennom en rekke distriktsfinaler rundt om i Norge. Vinnerne av disse møttes til en finale. Kjente band som har slått gjennom på NM i rock er Vazelina Bilopphøggers og The Kids. Begge var i finalen i 1980.

Finaler

1979 
Konkurransen fikk stor mediedekning 30. juli 1979, på Jordal amfi i Oslo. Den TV-sendte landsfinalen ble vunnet av Broadway News fra Oslo, som like før hadde gitt ut singelen «I Really Want To Love You». Andreplassen gikk til Tornerose fra Bergen, som blant annet hadde eks-Saft trommeslager Magne Lunde og black metal-produsent Eirik Pytten Hundvin som medlemmer. Tredjeplassen gikk til bandet Subway Suck fra Trondheim med Dag Ingebrigtsen som vokalist, som tidligere hadde gitt ut singelen «NRK/Æ spyr». Fjerdeplassen gikk til bandet Black Morning fra Bodø, som hadde June Korneliussen som vokalist. Femteplassen gikk til Småtroll fra Fredrikstad.

På de urangerte plassene finnes blant andre Baiage fra Østre Toten, som etter et mannskapsbytte senere ble til Vazelina bilopphøggers.

Lydopptak fra finalen kom senere samme år ut som LP-en NM for rockeband LIVE (Continental Records CCLP 101).. Kombinasjonen av denne samleplaten og at finalen gikk på NRK TV, har nok gjort at denne finalen i ettertid har blitt stående som den mest kjente. Innslag fra andre års finaler har også vært sendt på NRK TV.

1980 
Finalen gikk av stabelen i Trondheim. Flere deltakere fra 1979 kvalifiserte seg igjen til finalen, men nå i nye band. Dag Ingebrigtsen og Eldar Vågan stilte med respektive The Kids og Vazelina Bilopphøggers. Bandet Catrix (forløper til The Mods) kom også til finalen. Vinnere av NM i rock 1980 ble Allison fra Bergen.

Referanser 

Musikkonkurranser
Norsk musikk
Rock